बालभवन की जगह बनेगा पार्क, लाइटें होंगी रोशन
नगरपालिका महम में पार्षदों की सामान्य बैठक पालिका प्रधान फतेहसिंह की अध्यक्षता में शुक्रवार को हुई। इस दौरान 3 करोड़ रुपए के विकास कार्यों को सर्वसम्मति से मंजूरी दी गई। पालिका प्रधान ने बताया कि शहर का विकास करना उनका मुख्य उद्देश्य है। बैठक में रखे गए एजेंडे में बाल भवन में बने पुराने जर्जर भवन को हटाकर पार्क बनवाना, इंटरलॉकिंग टायलों की जांच बारे कंप्रेसिव मशीन खरीदना, सार्वजनिक शौचालयों के रख रखाव के बारे में टेंडर आमंत्रित करना, बंद पड़ी स्ट्रीट लाइटों की मरम्मत करवाना, अतिरिक्त सफाई कर्मचारी लगाना, स्वागती गेट लगवाना, नगर पालिका की तीन दुकानों की रिपेयर करवाना, शामलात भूमि को नगर पालिका में मर्ज करवाना, बेंच कुर्सियां खरीदने सहित अन्य विकास कार्य रखे गए। इस दौरान पार्षद मुकेश, रमेश, विनोद, अनिल चावरिया, शैंकी गिरधर, सरोज गिरधर, मधू सैनी, बंटी, धर्मबीर, मनोज, बसंतलाल गिरधर, जोगेंद्र खुराना, जगबीर बहमनी, संजीव अग्रवाल, शांत सुहाग सहित अन्य पदाधिकारी मौजूद रहे।
महम. बैठक में उपस्थित नगर पालिका पार्षद।
तैयारी
hin_Deva hin_Deva awa_Deva hin_Deva